b'\n_START_ARTICLE_\nHrvati u Australiji\n_START_PARAGRAPH_\nHrvati u Australiji (engl..Croatian-Australian) su osobe u Australiji s punim, djelomi\xc4\x8dnim, ili ve\xc4\x87inskim hrvatskim podrijetlom, ili u Hrvatskoj ro\xc4\x91ene osobe s prebivali\xc5\xa1tem u Australiji._NEWLINE_Procjenjuje se da 118.051 Hrvata \xc5\xbeivi u Australiji (0,6\xc2\xa0%) i to poglavito u australskoj dr\xc5\xbeavi Victoriji i u Novom Ju\xc5\xbenom Walesu.\n_START_SECTION_\nPovijest\n_START_PARAGRAPH_\nDaleke 1850. po\xc4\x8delo je prvo doseljavanje hrvatskog stanovni\xc5\xa1tva u Australiju. U to vrijeme Hrvati su bili popisani kao "Austrijanci", jer je Hrvatska bila dio Habsbur\xc5\xa1ke Monarhije._NEWLINE_Ve\xc4\x87ina ljudi koji su napustili svoje domove svojedobno zbog lo\xc5\xa1e ekonomske situacije. Najupe\xc4\x8datljiviji primjer bila je takozvana "Vinska klauzula" trgovinskog sporazuma iz 1891. izme\xc4\x91u Austo-Ugarske i Italije, koji je bio posebno nepovoljan za hrvatsko vinogradarstvo. Vinskom klauzulom dozvoljen uvoz jeftinih talijanskih vina uz vrlo povoljne uvjete, a njome je Austro-Ugarska namjeravala kupiti talijansko prijateljstvo odnosno vojno savezni\xc5\xa1tvo. Hrvatska vinska poljoprivreda je te\xc5\xa1ko pogo\xc4\x91ena ovom odlukom be\xc4\x8dke vlasti. Sporazum je trajao dugo godina._NEWLINE_Za vrijeme Prvog svjetskog rata, ve\xc4\x87 u rujnu 1914. po\xc4\x8dela je zatvaranje i internacija austrijskih Slavena (koji su ve\xc4\x87inom bili Hrvati iz Dalmacije) i Nijemaca u logor Holsworthy dok su mnogi hrvatski iseljenici bili pod policijskim nadzorom. Do kolovoza 1915. bilo je oko 1100 cilivnih zatovrenika, ve\xc4\x87ina je nakon rata 1919. vra\xc4\x87ena u domovinu.  _NEWLINE_Nakon Drugog svjetskog rata stotine tisu\xc4\x87a Hrvata je napustilo svoju domovinu zbog straha od odmazde i ukidanja demokracije od strane jugoslavenskih vlasti. Iseljenici su bili uglavnom ljudi iz ruralnih podru\xc4\x8dja, mladi i bez stru\xc4\x8dnih kvalifikacija._NEWLINE_Tzv. lan\xc4\x8dana iseljavanja dovodila su do kompaktnih skupina iseljenika, \xc4\x8desto povezanih obiteljskim vezama, mjestom iseljavanja, regijom itd._NEWLINE_Zajednici australskih Hrvata pripadaju katolici i muslimani. Velikim su dijelom iz BiH. Muslimani iz BiH koji nisu skrivali svoje hrvatstvo djelovali su pri hrvatskim dru\xc5\xa1tvima i pisali su s hrvatskog gledi\xc5\xa1ta u australskim hrvatskim tiskovinama, dok oni koji se nisu izja\xc5\xa1njavali Hrvatima, pisali su s polazi\xc5\xa1ta jugoslavenstva u australskim tiskovinama jugoslavenskog predznaka.'